沙園站

沙園站（「園」字有陰上變調，粵拼：saa1 jyun2 zaam6；英文：Shayuan Station）係廣州地鐵8號綫同佛山地鐵1號綫（喺廣州叫廣佛綫）嘅轉車站，亦係個跨月台轉車站，喺海珠區工業大道北同榕景路嘅交界。不過兩邊嘅月台開放時間都唔同，其中廣州地鐵8號綫喺2010年11月3號營運，而佛山地鐵1號綫喺2015年12月28號營運。 結構 樓層 呢個站一共有3層樓嘅地下區域，其中地下1樓係站廳，有票務設施，客務中心同商鋪；地下2、3樓都係廣州地鐵8號綫同佛山地鐵1號綫嘅共用月台。同廣州地鐵8號綫海珠區段同佛山地鐵1號綫佛山段啲車站一樣，冇休息室同廁所、母嬰室。 打掂 打橫 站廳 呢個站嘅站廳西邊係收費區，四周圍俾人行通道同車站商舖圍住嗮。而收費區入面有好多座扶手電梯、專用𨋢同樓梯往返兩條綫之間嘅月台。 月台 呢個站有兩個島式月台，都喺工業大道北地底。8號綫用東邊嘅月台，廣佛綫用西邊嘅月台。由於車站嘅工期同廣佛綫一期接近，廣佛綫月台使用同開始營運一期一樣嘅月台幕門。其中廣州地鐵8號綫月台喺2010年11月3號開始用，而佛山地鐵1號綫月台喺2015年12月28號開始用。 商舖同自助服務 而家嘅沙園站入面得好少各類舖頭服務乘客，譬如便利舖、麵包檔同涼茶舖。 另外，沙園站入面淨得好少自助服務設施畀乘客用，包括咗自動櫃員機同自動販賣機；重有可以充羊城通，可以交水電費同交通罰錢嘅服務。 出入口 呢個站有四個出入口，分別係A、B、C，D。喺2017年11月14號開始實行嚴格安檢制度之後，除咗往返A、D出入口同樂峰廣場之間毋須接受安檢之外，其它出入口之間當成過街通道往返嘅話，都要接受人過安全門、物過X光機、液體過檢測儀嘅制度。 頭尾班車信息同配線圖 車站歷史 規劃 喺1997年嘅廣州地鐵規劃冇提到沙園站同寶崗大道站，凈得個站喺昌崗中路同工業大道北嘅交界，喺舊2號綫一分為二之後嘅東西向路段，過咗呢個站之後向西過河，同時呢個站係嗰時嘅4號綫同5號綫（唔係而家嘅5號綫）嘅轉車站。 但2003年重新規劃過呢兩條路線，先係舊2號綫嘅東西向路段改成從呢個站轉去工業大道北行，原先向西行過河條路線，到咗呢個站之後行去工業大道中同工業大道南嗰邊，變成1號綫嘅路線。後嚟方案改成將呢個站放喺工業大道北入面，重改名做「沙園站」，同1號綫平行轉車；同將喺昌崗中路嘅寶崗大道站列入二號綫一分為二嘅工程入面。 8號綫 工程 喺舊二號綫喐手起嗰陣重未起呢個站。2007年政府批准起2號綫南延段，條綫喺2008年正式開始逳手起，重將南邊終點搬到而家嘅廣州南站。 沙園冷卻塔案 2010年9月25號，舊嘅2號綫一分為二之後，2號綫同8號綫開始重新投入營運，不過新開嘅8號綫凈開到昌崗站。噉係因為呢個站有冷氣站喺試營運嗰陣，嘈到俾冷氣塔出面10幾米遠嘅光大花園啲業主抗議，話影響大部分業主休息，甚至出動好多差佬嚟維持秩序。由於嗰時單嘢一直都未拗掂，搞到車站停咗工成個半月先至復工，令到8號綫嘅鳳凰新村站、沙園站同寶崗大道站呢3個站喺8號綫重新開通之後一直未開。 開通 地鐵公司同光大花園業主傾掂之後，呢個站同寶崗大道站、鳳凰新村站一齊，喺2010年11月3號開始營運。 1號綫 工程 呢個站喺規劃時期，本身係1號綫同8號綫嘅轉車車站。但呢個站喺2010年10月28～29號嘅1號綫開通之後，一直未開到呢個站。後嚟媒體預測後通段喺2012年底開通，但因瀝滘站嘅拆遷問題而開通時間一拖再拖。直至2014年7月為止，1號綫除瀝滘站之外，其它站就嚟搞掂嗮，結果路線凈開到燕崗為止。 開通 從2015年12月28號頭班車開始，佛山地鐵1號綫東延段正式開通，啲列車開到嚟沙園站。 出入口 呢個站開通個時開咗B、C、D三個出入口，後來再開埋A出入口。 利用狀況 呢個站周邊都係大型小區同樂峰廣場為代表嘅商場，所以出入站啲客流主要都係周邊啲居民同喺41中返放學啲學生、樂峰廣場購物啲乘客為主。 不過喺開通初期，客流都幾少下。自從樂峰廣場喺2013年7月13號開業之後，客流先至多咗好多。尤其喺2015年12月28號朝頭早，因佛山地鐵1號綫東延到燕崗嗰橛開通，車站亦多咗佛山地區啲客流同廣佛候鳥過嚟轉車，但嗰時凈限東西向嘅上落車客流轉車同出站為主。2018年12月28號，因佛山地鐵1號綫凈低嘅東延段去到瀝滘，車站亦多咗往返廣州南邊嘅番禺地區客流上落。2019年12月28號，因廣州地鐵8號綫北延段去到文化公園，車站亦多咗往返荔灣區西關南邊嘅沙面同十三行地區啲北邊客流上落。 附近嘅建築同景區 商場 樂峰廣場 學校 廣州市第41中學 小區 光大花園 廣重社區 天鵝灣 註同攷 註 攷 上一站·下一站